Emil Stehle

**Emil Lorenz Stehle** (eller **Emilio Lorenzo Stehle**; født 3. september 1926 i Mühlhausen i Tyskland, død 16. mai 2017 i Konstanz) var en tysk katolsk prelat. Fra 1977 til 1984 var han administrerende direktør i *[[Adveniat]]* og samtidig leder for det vesttyske koordineringskontoret *[[Fidei Donum]]* for utplassering av tyske prester i Latin-Amerika. Frem til han gikk av med pensjon i 2002 var Stehle den første biskopen av bispedømmet Santo Domingo de los Colorados, grunnlagt i 1987 og basert i den ecuadorianske byen Santo Domingo de los Colorados.

Hans ettermæle ble skjemmet av beskyldninger som ble gransket etter hans død, om å ha hjulpet med å omplassere til Latin-Amerika prester som i Tyskland vghadde begått eller var beskyldt for seksuelle overgrep.  
## Liv og virke
### Bakgrunn
Emil Stehle ble født i Mühlhausen (nå et distrikt i Herdwangen-Schönach nær Bodensjøen) som det åttende av ni barn i en bondefamilie. Med obligatorisk videregående skolevitnemål ble Stehle utplassert som frontlinjesoldat i Andre verdenskrig. Som krigsfange var Emil Stehle seminarist ved det såkalte 
piggtrådseminaret i Chartres, som ble ledet av Abbé Franz Stock som rektor mellom 1945 og 1947. Han fullførte teologistudiene ved Universitetet i Freiburg.

### Prest
Etter å ha blitt ordinert den 24. juni 1951 i Freiburgs domkirke, arbeidet han først som prest i erkebispedømmet Freiburg, blant annet som kapellan i Waibstadt fra 1953 til 1955 og til slutt i Dossenheim.
### Colombia
I 1957 ble han utlendingekapellan i Bogotá i Colombia, og tjenestegjorde som prest for tysktalende katolikker i Colombia og Panama. I Bogotá bygde han menighetssenteret til den tysktalende katolske menigheten *St. Michael*, med en barnehage og en kirke, som også ble sognekirken til den colombianske menigheten *Santos Ángeles Custodios*. Samtidig var han rådgiver for *Adveniat* fra 1969 og utover.

Han var venn med presten og senere geriljalederen Camilo Torres. 

Fra 1977 til 1988 var han administrerende direktør for denne biskoplige hjelpeorganisasjonen med base i Essen. Han jobbet derfor tett med formannen, Franz Hengsbach, biskop av Essen. I løpet av sin embetsperiode opprettholdt Stehle nær kontakt med alle latinamerikanske bispekonferanser.

### Hjelpebiskop i Quito i Ecuador
Den 16. juli 1983 utnevnte pave Johannes Paul II ham til titulærbiskop av *Heraclea* og hjelpebiskop i erkebispedømmet Quito. Han ble ordinert til biskop av Sebastiano Baggio, kardinalprefekt for Bispekongregasjonen, den 25. september samme år i Roma. Hans medkonsekrerende var kardinal Pablo Muñoz Vega, erkebiskop av Quito, og Franz Hengsbach, biskop av Essen.

Fra 1983 og frem til fredsavtalen i 1992 var biskop Stehle, sammen med erkebiskopen av San Salvador, Arturo Rivera y Damas (S.D.B.), aktivt involvert i mekling i arbeidet med å få slutt på borgerkrigen i El Salvador med geriljaorganisasjonen FMLN (*Frente Farabundo Martí para la Liberación Nacional*). For dette ble han og biskop Rivera nominert til Nobels fredspris i 1994.

For sin innsats for fredsprosessen i El Salvador og for løslatelsen av syv tyske gjenoppbyggingsarbeidere i Nicaragua, mottok han Storkorset av Forbundsrepublikken Tysklands Fortjenstorden i 1986.

I mai 1990 ble biskop Stehle utestengt fra å reise inn i Colombia fordi han hadde deltatt i forhandlinger for å få slutt på kidnappinger, i strid med gjeldende lov der. I 2002 unnslapp biskop Stehle så vidt selv å bli kidnappet.

### Biskop av Santo Domingo de los Colorados
Den 5. januar 1987 utnevnte pave Johannes Paul II ham til den første biskopen av det ecuadorianske bispedømme Santo Domingo de los Colorados, grunnlagt samme dato. På hans initiativ ble det bygget en rekke kirker og kapeller, søsterkommuniteter, opplæringssentre, skoler, en lærerskole, et universitet, barnehjem, en landsby for gatebarn, det første pensjonisthjemmet i hele regionen, et sosialt senter for underernærte mødre og barn, og et sosialt senter for funksjonshemmede barn i de omtrent 40 menighetene.

Den 11. mai 2002 innvilget pave Johannes Paul II hans aldersbetingede avskjedssøknad. Biskop Stehle trakk seg tilbake til Konstanz. Frem til 2006 fortsatte han å tjene som konfirmasjonsbiskop, prest og taler, samt celebrant i *St. Stefans kirke*, den eldste sognekirken i Konstanz.

Emil Stehle døde 16. mai 2017 etter lang, alvorlig sykdom i Koblenz og ble gravlagt i Herdwangen den 26. mai 2017.

## Avsløringer etter biskop Stehles død
Da journalistiske undersøkelser i 2021 avslørte at Stehle hadde brukt embetet til å legge til rette for rømning av prester anklaget for misbruk av mindreårige, bestilte det katolske bispedømmet Hildesheim ved sin blekop Heinrich Maria Janssen en etterforskning. Dessuten skulle anklager om misbruk mot Stehle selv sjokkere Tyskland. Stehle skulleogså ha lagt til rette for overføring av anklagede prester fra Tyskland til Latin-Amerika.

## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1827
* Kardinal Alessandro Franchi (1819-1878) *1873
* Kardinal Giovanni Simeoni (1816-1892) *1875
* Kardinal Antonio Agliardi (1832-1915) *1896
* Kardinal Basilio Pompilj (1858-1931) *1911 
* Kardinal Adeodato Giovanni Piazza (1884-1957) *1930 
* Kardinal Sebastiano Baggio (1913-1993) *1953
* Biskop *Emil Stehle* (1926-2017) *1983

## Referanser